Այո, որքան էլ ցավալի է, մեր կինոստուդիայում գեղարվեստական ավանդույթները խորացնելու փոխարեն, նորահայտ տաղանդներին «ժամանակին խժռելու» և անբարենպաստ գործելաձևի այլ ավանդույթներ են ձևավորվել, որոնք առավելապես են խանգարել «հայկական կինո» ֆենոմենի ձևավորմանը… Ընդհատված ստեղծագործական ուղիներ, կոտրված ճակատագրեր: Դրանք շատ են հայ կինոյի պատմության մեջ: Իսկ կորուստները բոլորինս են իրականում: